กินยาคุมฉุกเฉิน ผ่านไปแล้ว2อาทิต หลั่งเลือดไปแล้ว เราสามารถมีเพศสัมได้เลยไหมครับ
สวัสดีค่ะ หากทานยาคุมฉุกเฉินไปแล้ว 2 สัปดาห์ แล้วได้มีเพศสัมพันธ์อีก แล้วไม่ได้ใส่ถุงยางอนามัยป้องกัน ก็จำเป็นต้องทานยาคุมฉุกเฉินอีกครั้ง เพราะยาที่ได้ทานไปก่อนหน้านั้น จะไม่สามารถช่วยป้องกันการตั้งครรภ์ได้แล้วค่ะหลังจากนั้น หากผ่านไป 2 สัปดาห์นับจากที่ได้มีเพศสัมพันธ์ครั้งใหม่ไป แนะนำควรลองตรวจหาการตั้งครรภ์ดูด้วย เพื่อให้แน่นอนว่าไม่ได้มีการตั้งครรภ์เกิดขึ้นหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ และเมื่อใช้ยาคุมฉุกเฉินบ่อยๆ ประสิทธิภาพก็จะลดลงเรื่อยๆ ได้ค่ะ